Bruselj, 10.01.2005

COM(2005) 3 konč.

2003/0198 COD

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

Skupnem stališču Sveta glede sprejetja predloga za uredbo Evropskega parlamenta in Sveta o spremembi Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah glede dostopa služb držav članic, pristojnih za izdajo potrdil o registraciji vozil, do schengenskega informacijskega sistema

2003/0198 COD

SPOROČILO KOMISIJEEVROPSKEMU PARLAMENTU v skladu z drugim pododstavkom člena 251(2) Pogodbe ES o

Skupnem stališču Sveta glede sprejetja predloga za uredbo Evropskega parlamenta in Sveta o spremembi Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah glede dostopa služb držav članic, pristojnih za izdajo potrdil o registraciji vozil, do schengenskega informacijskega sistema

OZADJE

+++++ TABLE +++++

UVOD

Komisija je 3. septembra 2003 Svetu posredovala predlog za uredbo Evropskega parlamenta in Sveta o spremembi določb Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah glede dostopa organov in služb držav članic, pristojnih za izdajo potrdil o registraciji vozil, do schengenskega informacijskega sistema.

Splošni cilj predloga je sprememba Schengenske konvencije z namenom izboljšati sodelovanje med državami članicami in kot posledica delovanje notranjega trga. Posebni cilji so naslednji: Ta predlog predvsem prispeva k uresničitvi skupne prometne politike, tako da države članice oskrbuje z dodatnimi operativnimi sredstvi, z namenom pomagati vsaki pri ponovni registraciji vozil in tako olajšati vzajemno priznavanje potrdil o registraciji vozil, ki jih je izdala druga država članica. Poleg tega predlog pomeni razvoj schengenskega pravnega reda v smislu Sklepa Sveta 1999/436/ES[1]. Je dejanski prispevek k vrsti drugih pobud, ki razvijajo schengenski pravni red z namenom povečati funkcionalnost SIS. Predlog bo prispeval tudi k uresničevanju ciljev, ki jih je izoblikoval Evropski svet v Tampereju, predvsem cilja, omenjenega v poglavju IX „Krepitev sodelovanja v boju proti kriminalu“, v oddelku C „Boj proti kriminalu na ravni celotne unije“, v odstavku 43 „Največja možna korist iz sodelovanja med pristojnimi organi držav članic naj se doseže pri preiskovanju čezmejnega kriminala“.

SPREMEMBE

Parlament je 1. aprila 2004 izrazil svoje mnenje, v katerem je predlagal 10 sprememb[2].

Vse spremembe, ki jih je predlagal Parlament in ki so po mnenju Komisije sprejemljive (spremembe št. 1, 2, 3, 5, 6 in 7), so bile vključene v besedilo. Sprememba 8 je bila prav tako vključena v skupno stališče.

Ostale spremembe (spremembe 4, 10 in 11), ki po mnenju Komisije niso sprejemljive, niso bile vključene v skupno stališče, saj velja, da obstoječi osnutek uredbe ne zagotavlja pravilne in natančne pravne podlage za te določbe.

Nadaljnje spremembe, ki jih je predlagal Svet, so po mnenju Komisije sprejemljive, predvsem dodatek zveze „ali preklicanih“ v uvodno izjavo (6); spremembe k uvodnima izjavama (7) in (15); dodatek zveze „ali preklicanih“ v člen 1, člen 102a (1)(c); dodatek zveze „in jih posredovati tem službam“ v člen 1, člen 102a (2); in spremembe k odstavkom 3, 4 in 5 člena 2.-

Sklepi

Skupno stališče je Svet soglasno uradno sprejel 22. decembra 2004. Komisija podpira skupno stališče.

[1] Sklep Sveta 1999/436/ES z dne 20. maja 1999 o določitvi pravne podlage za vsako določbo ali sklep, ki sestavlja schengenski pravni red, skladno z ustreznimi določbami Pogodbe o ustanovitvi Evropske skupnosti in Pogodbe o Evropski uniji UL L 176, 10.7.1999, str. 17-30 .

[2] Rezultat prve obravnave Parlamenta je podan v dokumentu 7965/04 CODEC 485 SIRIS 49 COMIX 231.